1955 és 1957 között nyolc világbajnoki Formula–1-es nagydíjon vett részt. Első versenyén, Monacóban Jean Behra-val közösen a harmadik lett. Hasonló szituációból jegyzi másik dobogós helyezését a sorozatból. 1956-ban a belga nagydíjon ugyanis a brit Stirling Moss vezetett amikor is a tizedik körben autójának bal hátsó kereke elszabadult. A balesetet sikerült elkerülnie de saját autójával már képtelen lett volna beérni a célba. Ekkor átült Perdisa Maseratijába és végül a harmadik helyen zárt. Az ezt követő francia versenyen szintén Moss-al közösen teljesítette a futamot. Kettősük ezúttal az ötödik helyen ért célba.